CELEX: 62013CN0461
Language: fi
Date: 2013-08-22 00:00:00
Title: Asia C-461/13: Ennakkoratkaisupyyntö, jonka Bundesverwaltungsgericht (Saksa) on esittänyt 22.8.2013 — Bund für Umwelt und Naturschutz Deutschland e.V. v. Saksan valtio

30.11.2013   
            
            
               FI
            
            
               Euroopan unionin virallinen lehti
            
            
               C 352/3
            
         Ennakkoratkaisupyyntö, jonka Bundesverwaltungsgericht (Saksa) on esittänyt 22.8.2013 — Bund für Umwelt und Naturschutz Deutschland e.V. v. Saksan valtio
   (Asia C-461/13)
   2013/C 352/03
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesverwaltungsgericht
   
      Pääasian asianosaiset
   
   
      Kantaja: Bund für Umwelt und Naturschutz Deutschland e.V.
   
      Vastaaja: Saksan valtio
   
      Muu osapuoli: Freie Hansestadt Bremen
   
      Ennakkoratkaisukysymykset
   
   
               1)
            
            
               Onko yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY, (1) sellaisena kuin se on viimeksi muutettuna 23.4.2009 annetulla Euroopan parlamentin ja neuvoston direktiivillä 2009/31/EY (2) (jäljempänä vesipuitedirektiivi), 4 artiklan 1 kohdan a alakohdan i alakohtaa tulkittava siten, että jäsenvaltioilla on, jollei poikkeuslupaa ole myönnetty, velvollisuus evätä hanke, jos se voi aiheuttaa pintavesimuodostumien tilan huononemisen, vai onko tämä sääntely pelkkä hoitosuunnitelmaan liittyvä tavoite?
            
         
               2)
            
            
               Onko vesipuitedirektiivin 4 artiklan 1 kohdan a alakohdan i alakohdassa olevaa käsitettä ”tilan huononeminen” tulkittava siten, että sillä tarkoitetaan vain haitallisia muutoksia, jotka johtavat alempaan luokitteluun direktiivin liitteen V mukaisessa luokituksessa?
            
         
               3)
            
            
               Jos toiseen kysymykseen vastataan kieltävästi: minkä edellytysten täyttyessä kyseessä on vesipuitedirektiivin 4 artiklan 1 kohdan a alakohdan i alakohdassa tarkoitettu ”tilan huononeminen”?
            
         
               4)
            
            
               Onko vesipuitedirektiivin 4 artiklan 1 kohdan a alakohdan ii alakohtaa sekä iii alakohtaa tulkittava siten, että jäsenvaltioilla on, jollei poikkeuslupaa ole myönnetty, velvollisuus evätä hanke, jos se vaarantaa tavoitteen saavuttaa pintavesien hyvä tila taikka pintavesien hyvä ekologinen potentiaali ja pintaveden hyvä kemiallinen tila direktiivissä säädettynä ajankohtana, vai onko tämä sääntely pelkkä hoitosuunnitelmaan liittyvä tavoite?
            
         
      (1)  EYVL L 327, s. 1.
   
      (2)  Hiilidioksidin geologisesta varastoinnista ja neuvoston direktiivin 85/337/ETY sekä Euroopan parlamentin ja neuvoston direktiivien 2000/60/EY, 2001/80/EY, 2004/35/EY, 2006/12/EY ja 2008/1/EY ja asetuksen (EY) N:o 1013/2006 muuttamisesta 23.4.2009 annettu Euroopan parlamentin ja neuvoston direktiivi 2009/31/EY (EUVL L 140, s. 114).